INAAYOS NI PRES. KAT NA MAPANOOD SA FREE TV ANG IBC 13 NEXT MONTH

March 12, 2019

Last October 2018 lang naupo si Kat de Castro bilang President and CEO ng IBC-13 ang number 3 network pero may mga pagbabago ang ratings and improvements na siyang nagawa sa network.

Unang-unang inaayos niya ngayon ay ang signal ng istasyon dahil humina raw ito at sa paggawa ng viewership.

“That is one that I am fixing right now,” sabi ng anak ni Noli de Castro sa presscon niya held recently hinggil sa pagbabagong-bihis ng IBC-13 mula number 3 hanggang ngayon ay magiging number 1 ulit.

“And eventually, maybe by next month, you will see IBC-13 again on free TV and then, inaayos ko na rin ‘yung live streaming ng IBC-13 sa lahat ng websites at social media platforms.”

Ayon pa kay Kat, this week daw ay mapapanood na sa website at ang social media ang lahat ng mga minahal nating shows sa Trese in the past.

Kung ang ABS-CBN daw ay Kapamilya, ang GMA-7 ay Kapuso at ang TV5 ay Kapatid, ang IBC-13 daw ay Kaibigan.

“Kung baga, open po kami kapag may mga artists na gustong mag-work with us whether nanggaling siyang 2 or 7, kung papayagan sila ng istasyon nila, pwede silang makipagtrabaho with us,” she said.

May mga changes din daw na gagawin sa News and Public Affairs at may mga bagong programs. In fact, she announced na kinukuha niya si Erwin Tulfo.

“I would really like to work with him pero sa ngayon kasi, busy pa siya dahil alam naman natin di ba, nag-ano (abala) siya sa isang party list, pero nagsabi na ako sa kanya na baka gusto niyang magka-programa sa IBC-13, usap kami,” sey ni Kat.

When asked kung ipipirata ba niya ang kanyang dad na si Ka Noli, pagbibiro ni Kat, “masyado daw pong mataas ‘yung talent fee ng daddy ko” sabay-tawa.

“Pero, hindi, hindi po. ‘Wag na po, okay na po siya sa ABS-CBN,” dagdag niya.

IBC-13 is celebrating its 60th year at desidido si Kat na ibalik ang glorious days nito though aminado naman siyang for sale pa rin ang network and open for privatization since government-owned nga ito at kung sinuman daw ang interested ay pwede raw siyang kontakin.

Para sa number 1 shows ng IBC-13, tulad ng Express Balita, APO Tanghali Na!, Zylona, Hapi House, Sic O’Clock News, Who Wants to be a Millionaire?, Rapunzel, PBA, NBA, Iskul Bukol, T.O.D.A.S., Talent ng Bayan, Sarah G. Live at ONE Championship.

Samantala, ilan sa mga bagong programa ngayon ng network ay ang Tutok 13, OOTD (Opisyal of the Day) at #Cooltura. Meron ding Ultimate Throwback sa IBC Classics kung saan ay ibinabalik ang mga dating shows na minahal ng taumbayan tulad ng Hapi House, Sic O’Clock News, T.O.D.A.S., at marami pang iba.